Salomat Vafo. Salomat Vafo ("asl ismi": Salomat Vapaeva; 1962-yil 20-yanvar, Shovot, Oʻzbekiston SSR) — yozuvchi va jurnalist. Adiba 2004-yili „Paxta ishi“ koʻrsatuvi uchun „Eng buyuk va eng aziz“ yillik mukofoti bilan taqdirlangan. Tarjimai holi. Salomat Vafo 1962-yil 20-yanvarda Xorazm viloyati, Shovot tumani Choʻqli qishlogʻida tugʻilgan. 1984-yil Toshkent Davlat universitetining jurnalistika fakultetining kechki boʻlimini tugatgan. Faoliyati. 1987—1997-yillarda Oʻzbekiston Yozuvchilar uyushmasida adabiy maslahatchi. 1997—2009-yillarda Oʻzbekiston radio-televidenie kompaniyasi, „Siyosat“ studiyai, Oliy Majlis faoliyati, katta redaktor, siyosiy sharhlovchi, „YoshlarTV“, „Davr“ axborot dasturi, redaktor. 2015-yildan to hozirgacha www.nurzamon.uz saytining bosh muharriri lavozimida ishlab kelmoqda. Asarlari. Adiba „Farida“, „Oʻzini izlayotgan ayol“, „Koʻngil farishtasi“, „Tilsim saltanati“, „Ovorani koʻrgan kechirganlari“, „Qora beva“, „Nomsiz kema“, „9/1“(ingliz tilida), „A nameless ship collection of short story“ „Unutılan kadın“ turk tilida. „Dunyoning siri“ kabi asarlari muallifidir.